C 204/4
MT
Il-Ġurnal Uffiċjali tal-Unjoni Ewropea
12.6.2023
Arranġamenti robusti li jiżguraw is-sikurezza u l-effiċjenza tal-ikklerjar ċentrali tal-Unjoni huma kritiċi mill-perspettiva talEurosistema bħala bank ċentrali tal-ħruġ.
Tfixkil f'CCP b'negozju sinifikanti denominat f'euro jista' jkollu impatt negattiv fuq il-pożizzjoni tal-likwidità tal-istituzzjonijiet ta' kreditu taż-żona tal-euro u l-operazzjonijiet bla xkiel tas-sistemi ta' ħlas, li jimplika riskji għat-trażmissjoni effettiva tal-politika monetarja u, fl-aħħar mill-aħħar, biex jintlaħaq l-għan primarju talEurosistema taż-żamma tal-istabbiltà tal-prezzijiet (3).
Sistema ta’ kklerjar ċentrali tal-Unjoni b’saħħitha hija importanti wkoll għall-Mekkaniżmu Superviżorju Uniku (MSU) minħabba d-daqs tal-iskoperturi tal-istituzzjonijiet ta’ kreditu taħt supervijoni mill-MSU għal CCPs tal-UE.
Osservazzjonijiet speċifiċi
1.
Titjib tal-kooperazzjoni bejn l-awtoritajiet Il-BĊE jappoġġa t-tisħiħ propost tal-kooperazzjoni fost l-awtoritajiet fil-livell tal-Unjoni u r-rwol estiż għallAwtorità Ewropea tat-Titoli u s-Swieq (ESMA) fit-trawwim tal-konverġenza superviżorja, b'mod partikolari billi jivvota u jagħti opinjoni dwar kwistjonijiet superviżorji, kif ukoll il-koordinazzjoni f'sitwazzjonijiet ta' kriżi.
Il-BĊE jemmen li dan huwa pass fid-direzzjoni t-tajba, li jsaħħaħ is-superviżjoni tal-ikklerjar ċentrali fil-livell tal-Unjoni, meta jitqies it-tkabbir tal-kapaċità tal-ikklerjar fl-Unjoni u r-riskju relatat b'dimensjoni transkonfinali.
L-importanza u l-kumplessità tas-CCPs tal-UE, li mistennija tiżdied bl-implimentazzjoni tar-rekwiżit tal-kont attiv, kif ukoll l-interkonnessjoni tas-CCPs ma’ istituzzjonijiet ta’ kreditu sinifikanti bħala membri tal-ikklerjar tagħhom, jitolbu sorveljanza aktar b’saħħitha fil-livell tal-Unjoni u l-ħtieġa li jiġi ġestit it-tixrid potenzjali tar-riskju sistemiku f'diversi Stati Membri.
1.1.
Kulleġġi
1.1.1.
Involviment kontinwu tal-kulleġġ: opinjonijiet u proċess ta’ reviżjoni annwali Il-qafas tal-kulleġġi, stabbilit skont ir-Regolament (UE) Nru 648/2012 tal-Parlament Ewropew u tal-Kunsill (4) (minn hawn 'il quddiem 'EMIR'), wera li huwa mod effettiv biex jiġu indirizzati l-isfidi speċifiċi tal-ikklerjar ċentrali li jirriżultaw mill-implikazzjonijiet ta' riskju evidenti tas-CCPs bejn il-fruntieri u s-setturi.
Il-kulleġġi jippermettu lillawtoritajiet minn ġurisdizzjonijiet differenti u b'mandati diversi jiskambjaw informazzjoni, jipprovdu input, u jqajmu tħassib dwar l-approċċi tal-ġestjoni tar-riskju u l-firxa ta' servizzi tas-CCPs tal-UE.
Bħalissa, il-kulleġġi joħorġu opinjonijiet dwar, fost oħrajn, l-awtorizzazzjoni tas-CCPs, l-estensjoni tal-attivitajiet u s-servizzi tas-CCPs u bidliet sinifikanti fil-mudell.
Madankollu, ir-reazzjonijiet tal-ġestjoni tar-riskju tas-CCPs għall-iżviluppi u r-riskji tas-suq li qed jevolvu bħalissa mhumiex skrutinizzati fi proċessi formali tal-kulleġġ sakemm l-azzjonijiet ta’ tali CCPs ma jimplikawx bidla sinifikanti ta’ attivitajiet jew mudelli ta’ riskju.
Bil-ħsieb li jissaħħaħ l-involviment tal-kulleġġ fuq bażi kontinwa, il-BĊE jappoġġa bis-sħiħ il-proposta talKummissjoni biex l-awtorità kompetenti ta’ kull CCP tissottometti lill-kulleġġ, mill-inqas fuq bażi annwali, rapport komprensiv li jirrevedi l-konformità tas-CCP mad-dispożizzjonijiet tal-EMIR u l-evalwazzjoni tar-riskji li s-CCP hija esposta għalihom (5).
Il-BĊE jilqa’ l-proposta tal-Kummissjoni li titlob lill-kulleġġ joħroġ opinjonijiet addizzjonali dwar deċiżjonijiet superviżorji ewlenin, bħal fir-rigward tar-rapporti dwar ir-reviżjoni u l-evalwazzjoni tas-CCP, ir-rekwiżiti tal-marġni u l-irtirar potenzjali tal-awtorizzazzjoni (6).
(3) Ara l-Osservazzjonijiet Ġenerali tal-Opinjoni CON/2017/39 tal-Bank Ċentrali Ewropew tal-4 ta’ Ottubru 2017 dwar proposta għal regolament tal-Parlament Ewropew u tal-Kunsill li jemenda r-Regolament (UE) Nru 1095/2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda r-Regolament (UE) Nru 648/2012 fir-rigward tal-proċeduri u l-awtoritajiet involuti għall-awtorizzazzjoni ta’ CCPs u r-rekwiżiti għar-rikonoxximent ta’ CCPs ta’ pajjiżi terzi (ĠU C 385, 15.11.2017, p. 3).
L-opinjonijiet kollha tal-BĊE huma disponibbli fuq EUR-Lex.
(4) Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p. 1).
(5) Ara l-Artikolu 1, punt (16)(b) tar-regolament propost.
(6) Ara l-Artikolu 1, punt (12), tar-regolament propost, li jdaħħal Artikolu ġdid 17b(1), punt (b), fl-EMIR.